Ο ρόλος των ατομικών παραγόντων κινήτρων και των παραγόντων πλαισίου στη διαμόρφωση της ενεργητικής εμπλοκής μαθητών Λυκείου στο μάθημα της Νεοελληνικής Γλώσσας σε γνωστικό, συναισθηματικό και συμπεριφορικό επίπεδο
Creators: name: Πούλιου, Αφροδίτη Κωνσταντίνου
Publisher: name: Aristotle University of Thessaloniki
Year: 2018
Subjects: Σχολική Εμπλοκή
Ατομικοί Στόχοι Επίτευξης
Αντιλαμβανόμενη Υποστήριξη του Καθηγητή
School Engagement
Achievement Goals Orientations
Perceived Teacher Support

description: Ερευνητικά δεδομένα έχουν καταδείξει τη μεγάλη σημασία της εμπλοκής των μαθητών στη σχολική τάξη, καθώς σχετίζεται με τη μάθηση και τη σχολική τους επίδοση. Ο σκοπός της παρούσας έρευνας ήταν η διερεύνηση του ρόλου των ατομικών (γενικών και ειδικών ανά περιοχή γνώσης) και των περιβαλλοντικών παραγόντων (αντιλαμβανόμενη υποστήριξη των μαθητών από τον εκπαιδευτικό) που συνδέονται με την ύπαρξη ενός υποστηρικτικού μαθησιακού περιβάλλοντος στη διαμόρφωση της ενεργητικής εμπλοκής των μαθητών του Λυκείου στο μάθημα της Νεοελληνικής Γλώσσας σε γνωστικό, συναισθηματικό και συμπεριφορικό επίπεδο. Στην έρευνα συμμετείχαν 540 μαθητές της Α΄ και Β΄ Λυκείου, αστικών και ημιαστικών περιοχών, από τους οποίους ζητήθηκε να συμπληρώσουν μια σειρά ερωτηματολογίων αυτο-αναφοράς, τα οποία εξέταζαν τις παραπάνω μεταβλητές. Για την ανάλυση των δεδομένων της έρευνας με στόχο τον εντοπισμό των προγνωστικών παραγόντων της σχολικής εμπλοκής των μαθητών στο μάθημα της Νεοελληνικής Γλώσσας, διενεργήθηκαν έλεγχοι συσχετίσεις, πολλαπλές αναλύσεις διακύμανσης και ανάλυση διαδρομών στο σύνολο του δείγματος. Τα κυριότερα ευρήματα της παρούσας έρευνας είναι ότι οι ατομικοί στόχοι επίτευξης και η αντιλαμβανόμενη υποστήριξη από τον εκπαιδευτικό επηρεάζουν τόσο άμεσα όσο και έμμεσα τη σχολική εμπλοκή, μέσω των άμεσων επιδράσεών τους στις πεποιθήσεις αυτο-αποτελεσματικότητας των μαθητών και στις πεποιθήσεις τους για την αξία του μαθήματος της Νεοελληνικής Γλώσσας. Επιπλέον, μέσα από την ανάλυση του δικτύου των σχέσεων μεταξύ των υπό εξέταση παραγόντων και της επίδοσης στο μάθημα της Νεοελληνικής Γλώσσας αναδείχθηκε ο διαμεσολαβητικός ρόλος της συμπεριφορικής εμπλοκής στη σχέση μεταξύ των στόχων μάθησης με τη σχολική επίδοση των μαθητών στο συγκεκριμένο μάθημα. Τα ευρήματα συζητώνται με την τρέχουσα θεωρία και έρευνα στη διεθνή βιβλιογραφία και διατυπώνονται οι περιορισμοί της παρούσας έρευνας και προτάσεις για μελλοντική έρευνα
description: Research data has demonstrated the critical role of student engagement in school as it relates to learning and student’s academic performance. The goal of this research is to investigate how personal (general and special per area of knowledge) and contextual factors (such as perceived teacher support) can enhance active engagement of high school students in Language in cognitive, emotional and behavioral dimensions. The participants were 540 high school students from urban and semi-urban areas and were asked to complete a set of self-report questionnaires measuring the above variables. Data were analyzed using a series of ANOVAs as well as path analysis across the samples. The main finding of the study could be summarized as follow: (a) achievement goal orientations and perceived teacher support have both direct effects on school engagement in reading, and indirect effects mediated by self-efficacy and task-value beliefs in Language, (b) through the pattern of relationships among the variables under consideration and student’s performance in Language has emerged the mediator role of behavioral engagement in the relationship between student’s mastery goal orientations and the school performance in Language. Finding are discussed in light of current theory and evidence whereas limitations and future directions are pointed out